Què és el programa i quina n'és la finalitat?
El programa pretén sensibilitzar l'empresa i els treballadors sobre els beneficis d'un estil de vida actiu i ofereix eines i materials per reforçar un entorn laboral més actiu.
Promoure l'activitat física el lloc de treball és molt beneficiós tant per a la salut dels treballadors com per a l'empresa.
L'activitat física ajuda a prevenir l'obesitat, les malalties cròniques (la diabetis, alguns càncers i les malalties cardiovasculars), etc. La sensació de benestar que genera l'activitat física pot ajudar davant dels reptes i les situacions laborals diàries.
Realitzar activitat física moderada 30 minuts al dia (caminar a bon pas, anar en bicicleta, pujar escales, etc.) pot reduir els accidents laborals i també l'absentisme.
Té efectes positius sobre l'estrès, la fatiga, la irritabilitat, l'ansietat, l'angoixa i la depressió.
Portar a terme un programa d'activitat física a l'empresa és, per tant, una molt bona inversió.
La millora de la condició física, amb la implantació de programes d'exercici dins l'àmbit laboral, disminueix el dolor causat pels trastorns musculoesquelètics, fa que baixin els nivells d'estrès i que augmentin la recuperació de la salut, el benestar i la motivació dels treballadors, així com la seva predisposició al treball en equip i a les relacions socials.
La primera es basa en el disseny i la planificació, que es pot realitzar en un període comprès entre les dues setmanes i un mes.
La segona etapa conté les accions centrals del programa i té una durada d'entre 3 i 6 mesos.
I per últim, l'avaluació i la continuïtat del programa, que es poden desenvolupar durant un any o el temps que l'empresa cregui convenient.
Es recomana fer 30 minuts d'activitat física d'intensitat moderada durant 5 o més dies a la setmana, fet que suposa una despesa calòrica mínima de 150 kcal diàries o de 1.000 kcal setmanal.
Pujar escales és una manera molt saludable de ser actiu.
El més senzill és incorporar aquesta rutina en el dia a dia: a la feina, al metro, a casa...
Ajuda a augmentar la capacitat aeròbica, enforteix els músculs i ossos, i redueix el risc de patir malalties cardiovasculars.
S'han d'establir objectius assolibles i fàcils de realitzar.
Cal recordar que determinats objectius s'assoleixen a llarg termini i que sempre cal començar l'exercici a molt baixa intensitat i anar incrementant progressivament el temps i la intensitat.
L'activitat física en grup és més divertida, evita els abandonaments i fomenta les relacions entre companys.
Alhora, cal tenir en compte que quan es fa exercici físic s'ha de ser prudent, procurar estar ben hidratat i evitar les hores de més calor del dia.
Abans d'iniciar el programa "Mou-te" és important sensibilitzar tant els treballadors com els responsables de l'empresa sobre els beneficis de ser físicament actius mitjançant el reforçament d'una actitud positiva envers la pràctica d'activitat física en l'entorn laboral.
La informació i la formació en aquesta etapa són cabdals tant per sensibilitzar com per garantir la participació i el bon desenvolupament del programa.
La participació del treballador en la planificació dels programes de promoció de la salut és molt important, ja que d'aquest en depenen l'adhesió, l'èxit i la continuïtat de les accions.
Es pot proposar fer a peu dret algunes de les activitats laborals:
En aquesta segona etapa es desenvolupen accions específiques per fomentar l'activitat física i reduir el sedentarisme.
És important conèixer prèviament els hàbits més habituals dels treballadors i poder portar a terme un programa tenint en compte les tasques que desenvolupen en el seu lloc de treball.
Les accions haurien de ser adaptades a les possibilitats de l'empresa i mesurables per poder ser avaluades.
Aquesta tercera etapa consisteix a consolidar i integrar les activitats del programa "Mou-te" en el dia a dia de l'empresa.
És important mesurar l'impacte de les activitats sobre els treballadors per poder introduir millores en el programa.